Roxy & Elsewhere

Roxy & Elsewhere  er eit konsertalbum av Frank Zappa and The Mothers, som kom ut i 1974. Dei fleste av songane vart spelt inn ved The Roxy Theatre i Hollywood 8. til 10. desember 1973. Songane frå konsertane ved Roxy vart seinare endra litt i studio og fleire lydspor vart lagt til, medan «Elsewhere»-songane (andre stader) («Son of Orange County» & «More Trouble Every Day») vart spelte inn 8. mai  1974 ved Edinboro State College i Edinboro i Pennsylvania (og delar av «Son of Orange County») den 11. mai 1974, ved Auditorium Theatre i Chicago. Desse inneheld ikkje endringar i studio.

Musikk
Albumet vert rekna som eit høgdepunkt for ein av dei mest anerkjende inkarnasjonane av the Mothers. Det inneheld ei rekkj særs utfordrande instrumentalar, som «Echidna's Arf (Of You)», «Don't You Ever Wash That Thing?» og opningstemaet på «Be-Bop Tango (of the Old Jazzmen's Church)». Det består òg av «Cheepnis», Zappa si hyllest til lågbudsjettsmonsterfilmar, og omarbeidingar av tidlegare songar som «More Trouble Every Day» og «Son of Orange County» (utdrag frå songen «Oh No» med ein lang gitarsolo). «Village of the Sun» er om Sun Village i California, eit utanforliggande område nær  Palmdale, og refererer òg til Lancaster i California, tvillingbyen til Palmdale og heimstaden til Zappa.

Historie

Album

Albumet består av av innspelingar frå tre konsertar i Roxy Theater i Hollywood av songar som ikkje kom ut på studioalbum. Zappa la derimot til ekstra lydspor i studio på konsertopptaka. Dei andre songane kom frå den andre konserten på morsdag 1974 i Chicago Auditorium Theatre og 8. mai i Edinboro State College (òg 1974).

Opningssporet, «Penguin in Bondage» er klipt saman frå opptaka frå Roxy og Chicago. Gitarsoloen på «Son of Orange County» er ein av få gitarsoloar av Zappa som vart redigert saman frå meir enn ein konsert, i dette tilfellet Edinboro og Chicago.

Somme av dei unytta opptaka frå Roxy-konsertane finst på piratkopiplater, i tillegg til heile Edinboro-konserten. Andre opptak vart gjevne ut på Volum 1 og 3 av serien You Can't Do That On Stage Anymore. Ein kan òg høyre Zappa nevne at konsertane vart filma og at publikum ikkje må bli skremd av dei store kameraa, men opptaka er ikkje gjevne ut.

Ein firekanals kvadrofonisk versjon av albumet vart førebudd og reklamert for, men aldri gjeve ut.

Innhald
Alle spora er spelt inn på the Roxy, utanom «Son of Orange County», «More Trouble Every Day» og delar av «Penguin in Bondage».

Medverkande

Musikarar
 Frank Zappa – gitar, vokal, producer
 Napoleon Murphy Brock – fløyte, tenorsaksofon, vokal
 Robert «Frog» Camarena – korvokal («Cheepnis»)
 Debbie – korvokal («Cheepnis»)
 Lynn – korvokal («Cheepnis»)
 Ruben Ladron de Guevara – korvokal («Cheepnis»)
 George Duke – synthesizer, klaverinstrument, vokal
 Bruce Fowler – trombone, dans
 Tom Fowler – bassgitar
 Walt Fowler – trompet, basstrompet
 Ralph Humphrey – trommer
 Don Preston – synthesizer
 Jeff Simmons – rytmegitar, vokal
 Chester Thompson – trommer
 Ruth Underwood – perkusjon

Produksjon
 Stephen Marcussen – digital remastering
 Kerry McNabb – lydteknikar, remiksing
 Wally Heider – lydteknikar
 Coy Featherston, Steve Magedoff – fotografi
 Cal Schenkel – grafisk design, design

Salslister
Album - Billboard (Nord-Amerika)

Kjelder 

Denne artikkelen bygger på «Roxy & Elsewhere» frå ,  den 7. juni 2014. 
 oppgav desse kjeldene:

Bakgrunnsstoff
Tekst og informasjon
Detaljar om utgjevinga

Frank Zappa-konsertalbum
Konsertalbum frå 1974
DiscReet Records-album